text: Uro på ungdomspsykiatrisk afdeling i Kolding
  25 januar 2014 kl. 12.26
  Læger er bekymrede over, at kvaliteten af deres arbejde bliver ringere, efter at regionen har stillet nye krav.
  Bekymringen har medført, at psykiatri- og socialdirektør Jacob Stengaard Madsen og administrerende direktør for psykiatrisygehuset i regionen, Charlotte Josefsen, har holdt et møde med ledelsen på børne- og ungdomspsykiatrisk afdeling i Kolding.
  Jacob Stengaard Madsen vil fremover være på afdelingen ofte.
  - Nu vil jeg sætte mig i spidsen for, at vi finder løsninger på de problemer, som medarbejderne oplever, og derfor flytter jeg mit skrivebord ind på afdelingen hver mandag, siger Jacob Stengaard Madsen.
  Lægerne er bekymrede for, at øgede krav i psykiatrien går ud over kvaliteten af deres arbejde. 
  Regionsrådet har nemlig vedtaget som en del af et budgetforlig, at patienter skal udredes hurtigere ? max. en måned må det vare.
  